Jean Kuffer
De Jean Kuffer war Weltmeeschter am Zweeërbob.

Weltmeeschter gouf hien 1939 op der Weltmeeschterschaft zu Sankt Moritz an der Schwäiz, zesumme mat dem Belsch Baron René Lunden um Steier.

Ursprénglech sollten zwou Lëtzebuerger Ekippen untrieden:
 Henri Koch-Henri Reding an
 Jean Kuffer-Jules Michels
Well awer an all lëtzebuergesch Ekipp een duerch Blessen oder Krankheet ausgefall war, an och dem Baron René Lunden säi Coequipier blesséiert war, ass de Jang Kuffer a leschter Minutt agesprongen a mam Baron Lund un de Start gaangen. A si sinn du Weltmeeschter ginn. Dat erkläert och datt de Coequipier vum Baron Lunden meeschtens mat engem falschen Numm an de Medailen-Archiven ugi gëtt an d'Goldmedail als Goldmedail fir d'Belsch enregistréiert ass.

Literatur 
 Léon N. Nilles: Ein Luxemburger Weltmeister im Bob, in: Lëtzebuerger Journal. - Jg. 45(1992), Nr. 20(30. Januar), p. 7, ill 
 Pierre Kellner: Bäitrag iwwer d'Bob-Weltmeeschterschafte vun 1939, An Nouvelles Sportives, erausgi vum Pier Kellner, 13.Februar 1939,

Lëtzebuergesch Bobfuerer
Weltmeeschteren am Bobfueren
Gebuer ?